- Hindi News
- National
- नौकरी से निकाला तो रात को सौ फीट ऊंचे टावर पर चढ़ गया शराबी, 3 घंटे बाद उतरा
नौकरी से निकाला तो रात को सौ फीट ऊंचे टावर पर चढ़ गया शराबी, 3 घंटे बाद उतरा
नौकरीसे निकाले जाने पर रिकवरी का काम करने वाला एक युवक रात साढ़े आठ बजे शराब पीकर फतेहपुर रोड स्थित पावर हाउस के सामने स्थित सौ फीट ऊंचे टावर पर चढ़ गया। पुलिस और प्रशासन ने युवक को उतारने का काफी प्रयास भी किया। मगर वह नीचे नहीं उतरा। शराबी की मांग थी कि उसके बॉस अशोक मूंड को मौके पर बुलाया जाए। जिसके फोन नंबर भी शराबी ने अपने मामा को दिए। मौके पर आए सीकर एसडीएम सिराज अली जैदी ने मूंड को फोन भी लगाया।
पुलिस ने बताया कि आदतन शराबी सबलपुरा निवासी 27 वर्षीय सुरेंद्र जांगिड़ पुत्र छगनलाल देर शाम आठ बजे फतेहपुर रोड स्थित पावर हाउस के सामने सौ फीट ऊंचे टॉवर पर चढ़ गया। जिसे देखने वालों की भीड़ जमा हो गई। पुलिस ने युवक को काफी देर तक समझाने की कोशश कि लेकिन वह नहीं उतरा। करीब तीन घंटे बाद रात 11.30 बजे युवक को समझाइश कर नीचे उतारा गया। नीचे उतारने के बाद पुलिस ने उसे शांतिभंग में गिरफ्तार कर लिया।
टावर पर जा बैठा शराबी सुरेंद्र अंधेरे में पुलिस को नजर नहीं रहा था। तब पुलिस ने टॉर्च की रोशनी में युवक को काफी देर तक देखने का प्रयास करते रहे। आखिरकार एसडीएम जैदी ने उस क्षेत्र की लाइट तो कटवा दी। साथ ही जिन घरों में लाइटें जल रही थी। उन्हें भी बंद करवाने के निर्देश दिए।
मौके पर आए एसडीएम जैदी ने जब शराबी के मामा को बुलाकर उससे फोन पर बात की तो टावर पर चढ़े शराबी ने कहा कि पहले अशोक मूंड को बुलाओ, उससे बात करूंगा, उसके बाद नीचे उतरूंगा। जब शराबी ने नंबर दिए तो एसडीएम ने मूंड को फोन लगाया। पहले नंबर तो स्विच अॉफ रहे थे। दूसरे नंबर पर जब एसडीएम ने फोन पर जब मूंड को मौके पर आने को कहा तो उसने आने से मना कर दिया। तब एसडीएम ने पुलिस को उसके नंबर दिए और उसे लाने के निर्देश दिए। काफी देर बाद मूंड मौके पर पहुंचा।
टावर से उतरने के बाद युवक को लेकर जाते हुए पुलिस।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva